Територија Чешке је још у време Аустроугарске била снажно индустријски развијена, а бројна предузећа из Чешке су се истицала у производњи оружја и опреме светског нивоа. Након осамостаљења, у периоду између два светска рата, новостворена Чехословачка је постала један од највећих произвођача оружја на свету, а извозила је све од авиона и возила до митраљеза, пушака, пиштоља и муниције. Један од примера чешке генијалности је пушкомитраљез ZB vz. 26. Након окупације Чехословачке, нацисти су експлоатисали моћну чешку индустрију за своје војне потребе. Чехословачка се након рата и ослобођења суочила са још једним проблемом, СССР чија Црвена Армија је учествовала у ослобођењу је наметнуо доминацију комунистичке партије и увео је у парламент. Комунисти нису могли легално да преузму власт јер су доживели пораз на изборима па су зато извели Државни удар 1948.